CELEX: 52016DP0074
Language: da
Date: 2016-03-09 00:00:00
Title: Europa-Parlamentets afgørelse om ikke at gøre indsigelse mod udkast til Kommissionens forordning om ændring af Kommissionens forordning (EU) nr. 1178/2011 for så vidt angår piloters træning, testning og periodiske prøver i forbindelse med performancebaseret navigation (D042244/03 — 2016/2545(RPS))

9.2.2018   
            
            
               DA
            
            
               Den Europæiske Unions Tidende
            
            
               C 50/150
            
         P8_TA(2016)0074
   Afgørelse om ikke at gøre indsigelse mod en gennemførelsesforanstaltning: piloters træning, testning og periodiske prøver i forbindelse med performancebaseret navigation
   Europa-Parlamentets afgørelse om ikke at gøre indsigelse mod udkast til Kommissionens forordning om ændring af Kommissionens forordning (EU) nr. 1178/2011 for så vidt angår piloters træning, testning og periodiske prøver i forbindelse med performancebaseret navigation (D042244/03 — 2016/2545(RPS))
   (2018/C 050/18)
   
      Europa-Parlamentet,
   
               —
            
            
               der henviser til udkast til Kommissionens forordning (D042244/03,
            
         
               —
            
            
               der henviser til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 7, stk. 6,
            
         
               —
            
            
               der henviser til udtalelse af 18. december 2015 fra det udvalg, der er nedsat ved artikel 65 i ovennævnte forordning,
            
         
               —
            
            
               der henviser til Kommissionens skrivelse af 12. februar 2016, hvori den anmoder Parlamentet om at erklære, at det ikke vil modsætte sig udkastet til forordning,
            
         
               —
            
            
               der henviser til skrivelse af 23. februar 2016 fra Transport- og Turismeudvalget til Udvalgsformandskonferencens formand,
            
         
               —
            
            
               der henviser til artikel 5a, stk. 3, i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (2),
            
         
               —
            
            
               der henviser til henstilling til afgørelse fra Transport- og Turismeudvalget,
            
         
               —
            
            
               der henviser til forretningsordenens artikel 106, stk. 4, litra d), og artikel 105, stk. 6,
            
         
               —
            
            
               der henviser til, at der ikke er gjort indsigelse inden for den frist, der er fastsat i forretningsordenens artikel 105, stk. 6, tredje og fjerde led, og som udløb den 8. marts 2016,
            
         
               A.
            
            
               der henviser til, at udkastet til Kommissionens forordning bl.a. har til formål at forlænge en eksisterende overgangsperiode for indehavere af et privatpilotcertifikat med et år fra den 8. april 2016 til april 2017;
            
         
               B.
            
            
               der henviser til, at den for Parlamentet gældende frist for at gøre indsigelse mod udkastet til Kommissionens forordning udløber den 23. april 2016;
            
         
               C.
            
            
               der henviser til, at ikrafttrædelsen af Kommissionens forordning den 8. april 2016 vil forhindre et juridisk tomrum omkring situationen for flere tusinde EU-borgere, som er indehavere af et privatpilotcertifikat (PPL), der er udstedt af USA's Federal Aviation Administration (FAA);
            
         
               D.
            
            
               der henviser til, at disse piloter, hvis datoen ikke ændres, vil være nødt til at få valideret eller konverteret deres FAA-certifikat til et EU-certifikat, hvilket vil kræve betydelige ressourcer og tid både af nationale myndigheder og af piloterne;
            
         
               E.
            
            
               der henviser til, at Kommissionen og Det Europæiske Luftfartssikkerhedsagentur er indstillet på at forhandle om en aftale om en forenklet procedure om gensidig anerkendelse og konvertering af disse pilotcertifikater mellem EU og USA, og til, at det forventes, at piloterne vil kunne få adgang til den nye procedure i sidste halvdel af 2016;
            
         
            
               1.
            
            
               erklærer, at det ikke modsætter sig udkastet til Kommissionens forordning;
            
         
            
               2.
            
            
               pålægger sin formand at sende denne afgørelse til Kommissionen og, til orientering, til Rådet.
            
         
      (1)  EUT L 79 af 19.3.2008, s. 1.
   
      (2)  EFT L 184 af 17.7.1999, s. 23.